# LIDL PLUS - VIŠE OD POLA MILIONA VERNIH POTROŠAČA

**Kompanija Lidl Srbija je pre manje od mesec dana lansirala *„Lidl Plus“* – aplikaciju koja potrošačima omogućava da budu deo Lidlovog programa lojalnosti i svake nedelje uživaju u raznim pogodnostima i uštedama. „Lidl Plus“ je već okupio više od 500.000 korisnika, a zbog velikog broja „skidanja“ ova aplikacija danima zauzima prvo mesto rang liste Google Play-a u Srbiji\*.**

Korišćenje aplikacije je jednostavno i besplatno. Sve što je potrebno je instalirati „Lidl Plus“ na telefon putem Google Play Store-a, Apple Store-a ili AppGallery-a, potom otvoriti svoj lični nalog i aplikacija je spremna za korišćenje.

Iako je *„Lidl Plus“* aplikacija skoro aktivirana, već je pobrala simpatije svojih korisnika. Da je tako, svedoči broj od preko pola miliona instalacija za manje od mesec dana što je aplikaciju lansiralo na prvo mesto na rang listi Google Play-a u Srbiji.

Kada se instalira aplikacija, svaki korisnik dobija svoju **digitalnu „Lidl Plus“ karticu koju je potrebno skenirati** prilikom plaćanja na kasi. Benefiti se ostvaruju kroz **Kupone, koji obezbeđuju** jednokratna sniženja na odabrane proizvode, koje je moguće kombinovati i sa drugim ponudama radi veće uštede. Ovi Kuponi se aktiviraju pre upotrebe i osvežavaju se svake nedelje. Pored njih postoje i **ponude** koje se takođe menjaju na nedelju dana, a podrazumevaju sniženje proizvoda obezbeđeno za korisnike „Lidl Plus“ aplikacije.

Lidl je uspeo privući pažnju svojih potrošača i obezbediti im dodatne pogodnosti uz svoj program lojalnosti, čak i u slučaju da nema uslova za obračunavanje popusta, jer se na kraju svake kupovine pojavljuje **Grebalica** čijim se otkrivanjem dobija još zanimljivih Kupona za naredne kupovine.

Osim ušteda koje nudi, opcije u „Lidl Plus“ aplikaciji omogućavaju izbor omiljene prodavnice, pregled kada je najbolje vreme za kupovimu, radno vreme odabrane prodavnice, kao i mapa kako najlakše do nje doći. Uz redovne akcije i povoljne Lidl cene, „Lidl Plus“ na jednostavan i praktičan način zapravo donosi dodatna sniženja kreirana prema ličnim potrebama potrošača.

\*podaci na dan 29.3.2022, izvor: „Google Play Store Srbija“: od 4.3. „Lidl Plus“ aplikacija je prva na rang listi Google Play Store-a.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje sa oko 11.550 prodavnica, kao i više od 200 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 58 prodavnica u 34 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

Miloš Nikolić, RED Communication, Email: [milos.nikolic@redc.rs](mailto:milos.nikolic@redc.rs), Mob: +381 60 07 555 18

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)